संघर्ष करते हुए भारतीय एथलीट्स और खिलाड़ियों ने मेडल जीतकर देश का नाम रौशन किया है। इनमें से एक नाम पिंकी बलहारा का भी है। पिंकी ने कुराश में सिल्वर मेडल अपने नाम किया है। आपको बता दें कि पिंकी के लिए मेडल जीतने तक का सफर आसान नहीं था। एशियन गेम्स में आने से पहले उन्होंने अपने परिवार के एक नहीं बल्कि 3 सदस्यों की मौत देखी, जिसने उन्हें अंदर तक तोड़ दिया था। लेकिन अपने पिता के सपने को पूरा करने के लिए पिंकी ने खुद को संभाला और देश के लिए मेडल जीता।